สันธนะ-มาร์ค พิทบูลเตรียมเปิดตัว หน.ปฏิรูป ตร. ชงนายกฯแก้กฎกระทรวง
คนดังแห่อวยพรเบิร์ธเดย์ มงคลกิตติ์ หน.ไทยศรีวิไลย์ ครบรอบ 37 ปี มาร์ค พิทบูล-สันธนะ เข้าร่วมแจม ลั่นเตรียมเปิดตัว หัวหน้าทีมปฏิรูปตำรวจ พร้อมชง บิ๊กตู่ แก้ไข กฎกระทรวง(เต่าล้านปี) ฉบับที่ 6 พ.ร.บ.จราจรทางบก 2522 ยกเลิก ส่วนแบ่งค่าปรับ ลดค่าปรับให้เหมาะสม ไม่ใช้ดุลยพินิจ ปรับปรุงความเร็วในการใช้ถนนให้เหมาะสม , ,เมื่อวันที่ 27 ก.ย.ที่ผ่านมา ที่ร้านใบไม้ร่าเริง แจ้งวัฒนะ ว่าที่ กรรมการบริหารพรรคไทยศรีวิไลย์ ได้จัดงานวันเกิดให้กับ นายมงคลกิตติ์ สุขสินธารานนท์ เลขาธิการคณะกรรมการภาคีเครือข่ายต่อต้านการทุจริตคอร์รัปชันของชาติ (ภตช) และ ว่าที่หัวหน้าพรรคไทยศรีวิไลย์ พร้อมกันนี้มีการพูดคุยพบปะสังสรรค์กับแกนนำพรรคฯเพื่อ วางตัว ผู้สมัคร ส.ส.แบบแบ่งเขต ส.ส.แบบบัญชีรายชื่อ โดยมีแกนนำพรรคไทยศรีวิไลย์คนสำคัญมาร่วมด้วย อาทิ นายณัชพล สุพัฒนะ หรือ มาร์ค พิทบูล-พลโท อัศวิน รัฐฏานนท์ ว่าที่ รองหัวหน้าพรรค ,นางสาวภคอร จันทรคณา ว่าที่ โฆษกพรรค, นายวิวัฒน์ เจริญพาณิชย์ศิริ ว่าที่ เลขาธิการพรรค, พล.อ.กิตติศักดิ์ รัฐประเสริฐ ว่าที่ ประธานที่ปรึกษาพรรค นางนัยนา ชีวานันท์ อดีตนักแสดงชื่อดัง ที่ปรึกษาพรรค นายประพัฒน์โชติ ธนวรศาสตร์ อดีต ผอ.หอการค้าไทย ที่ปรึกษาพรรค,อีกทั้งบุคคลสำคัญแวดวงการเมือง การทหาร นักเคลื่อนไหว นักธุรกิจ ที่มาในงานนี้ อาทิ พ.ต.ท.สันธนะ ประยูรรัตน์ (รองต่อ) ประธานที่ปรึกษาตลาดใหม่ดอนเมือง, นายธรกร วังบุญคงชนะ โฆษกกลุ่มสามมิตร, พล.ต.ธนศักดิ์ มิตรภานนท์ เสนาธิการกองทัพน้อยที่ 2 อดีต สปช.-สปท., นายกษิดิ์เดชทัต เสกขุนทด อดีต สปช.-สปท., นางจินตนา เกยุราพันธุ์ (ภรรยา นายสมพล เกยุราพันธุ์), นายปณวัตร เลี้ยงผ่องพันธุ์ อดีต ส.ส.บุรีรัมย์, นายเกชา ศักดิ์สมบูรณ์ อดีต ส.ว.ราชบุรี, นายมนตรี ชาลีเครือ นายก อบจ.ชัยภูมิ, ทนายเกิดผล แก้วเกิด, นายธนาพิพัฒน์ ชัยธนาธนธัต หรือ ประธานบอย, นายอารีย์ สืบวงศ์ อดีต ประธานสหภาพแรงงานองค์การค้าคุรุสภา, นายนิวัฒน์ชัย แจ้งไพร ประธานสหภาพแรงงานองค์การค้าคุรุสภา นักการเมืองท้องถิ่น นักธุรกิจ นักวิชาการฯลฯ , ,ด้าน นายมงคลกิตติ์ กล่าวว่า วันนี้ก็ถือเป็นการพบปะสังสรรค์คนคุ้นเคย หรือ เรียกว่า พรรคพวก และ ว่าที่ กรรมการบริหารพรรคไทยศรีวิไลย์ เพื่อเตรียมการประชุมเพื่อเลือกกรรมการสรรหา ผู้สมัคร ส.ส.แบบ แบ่งเขต-บัญชีรายชื่อ รวมทั้งเตรียมการจัดตั้งสาขาพรรคให้ครบตามที่กฎหมายกำหนด อีกทั้งช่วงสัปดาห์หน้าเป็นต้นไป ทางว่าที่ พรรคไทยศรีวิไลย์ จะทยอยเปิดตัว ผู้สมัคร ส.ส.แบบแบ่งเขต รายจังหวัด รวมทั้งเปิดตัว หัวหอกที่จะมาทำหน้าที่ขับเคลื่อนเรื่องการปฏิรูปตำรวจแบบเต็มรูปแบบ อาทิ ปัญหาการแต่งตั้งโยกย้ายที่ใช้ดุลยพินิจผู้บังคับบัญชา ปัญหาข้อบกพร่องงานสอบสวน ปัญหาการเก็บส่วยบ่อนการพนัน-ส่วยรถบรรทุก-ส่วยการขายบริการ อื่นๆ ปัญหาการแก้ไขกฎหมายการจราจรทางบกป้องกันการใช้ดุลยพินิจทุจริต เพราะปัญหาตำรวจเป็นปัญหาใหญ่ที่อยู่ใกล้ชิดกับพี่น้องประชาชนจึงจำเป็นต้องแก้ไข,ทั้งหมดเตรียมสรุปข้อเสนอ ต่อ นายกรัฐมนตรี ในการแก้ไข กฎกระทรวง (เต่าล้านปี) ฉบับที่ 6 ใน พ.ร.บ.การจราจรทางบก พ.ศ.2522 เรื่อง การยกเลิกส่วนแบ่งค่าปรับให้กับเจ้าพนักงานจราจร ถึง ผู้บังคับบัญชา การปรับปรุงค่าปรับในอัตราสมเหตุผลห้ามใช้ดุลยพินิจ การแก้ไขอัตราการใช้ความเร็วของรถยนต์ รถมอเตอร์ไซค์รถบรรทุกสาธารณะ ให้เหมาะกับสภาพถนนแต่ละประเภทปัจจุบันและเหมาะกับสมรรถนะรถที่ผลิตในปัจจุบัน ให้สอดคล้องกับการจัดเก็บภาษีรถ เพื่อลดความเดือดร้อนของประชาชน เพราะกฎกระทรวงฉบับนี้ ใช้มา 39 ปี ตั้งแต่ผมยังไม่เกิด ยังไม่มีการปรับปรุงแก้ไขให้เหมาะสม.
คนดังแห่อวยพรเบิร์ธเดย์ มงคลกิตติ์ หน.ไทยศรีวิไลย์ ครบรอบ 37 ปี มาร์ค พิทบูล- สันธนะ เข้าร่วมแจม ลั่นเตรียมเปิดตัว หัวหน้าทีมปฏิรูปตำรวจ พร้อมชง บิ๊กตู่ แก้ไข กฎกระทรวง(เต่าล้านปี) ฉบับที่
พรรคไทยศรีวิไลย์,ยกเลิกค่าปรับ,มงคลกิตติ์ สุขสินธารานนท์,แก้กฎกระทรวง,พ.ร.บ.จราจรทางบก,ข่าวทั่วไป